ПРОТОКОЛ № 19
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  11 юни 2014 г.

Днес, 11 юни  2014 г., сряда, в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 

			     ПРЕДСЕДАТЕЛ:    НЕЗАБРАВКА СТОЕВА
			              ЧЛЕНОВЕ:    ВАСИЛ ПЕТРОВ
ГАЛИНА КАРАГЬОЗОВА
КАЛИН КАЛПАКЧИЕВ
ОТСЪСТВА: Васил Петров.

І. По Закона за предотвратяване и установяване на конфликт на интереси:

1. ОТНОСНО: Предложение за организиране на срещи по апелативни райони по приложението на ЗПУКИ в изпълнение на т. 6 от годишната програма за дейността на КПУКИВИВСС.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1. В изпълнение на т. 6 от годишната програма за дейността на КПУКИВИВСС на 30 юни 2014 г. в сградата на Националния институт на правосъдието да се проведе първата предвидена среща-семинар за обсъждане на актуални въпроси по приложението на ЗПУКИ, съгласно приложената предварителна програма.
2. Срещата да се проведе под формата на среща-семинар, насочен към административните ръководители на съдилищата от апелативен район София, с участието на Комисията за предотвратяване и установяване на конфликт на интереси (КПУКИ).
3. Да се отправи покана към г-н Николай Николов – временно изпълняващ длъжността председател на КПУКИ за участието на членовете на комисията в срещата-семинар, като същите предложат теми за обучение и дискусия.
4. Да се отправи покана за участие в срещата-семинар към административните ръководители на съдилищата в апелативен район София, както и към председателите на Върховния касационен съд и Върховния административен съд.
5. За предстоящата среща-семинар да се уведомят представляващия ВСС и членовете на ВСС.
6. Разходите по командироването на участниците в срещата-семинар са за сметка на съответния орган на съдебната власт.
7. Предлага на комисия «Бюджет и финанси» да даде съгласие за извършване на разход в размер до 200 лв. за кафе-пауза за участниците в срещата-семинар.

ІІ. Разни:

2. ОТНОСНО: Отговор на поставен въпрос от Европейската комисия в изпълнение на решение на групата на председателите на постоянните комисии на ВСС от 02.06.2014 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1. Приема информация за текущите задължения на съдиите, прокурорите, следователите, административните ръководители на органите на съдебната власт, председателите на ВКС и ВАС, главния прокурор, членовете на ВСС, инспекторите и главния инспектор на Инспектората към ВСС, по отношение на декларирането на конфликта на интереси и публикуването на тази информация, съгласно приложението.
2. Отговорът на поставения въпрос да бъде предоставен на хартиен и електронен носител на Христина Тодорова – директор на дирекция „Международна дейност” е експерт, определен за подпомагане дейността на групата на председателите на постоянните комисии на ВСС.

3. ОТНОСНО: Отговори по въпросник на Групата държави срещу корупцията (GRECO), изпратен във ВСС от Министерство на правосъдието.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1. Одобрява проект на отговори до Редактивния въпросник на GRECO за превенция на корупцията сред народни представители, съдии и прокурори във връзка с предстоящото посещение за оценка през м. октомври 2014 г. в рамките на Четвъртия кръг на мониторинг на Групата държави срещу корупцията.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ: /п/
						
НЕЗАБРАВКА СТОЕВА

Експертни сътрудници  на комисията:

И. Котева /п/
 
Р.  Димитрова /п/

Изготвил протокола:

Н.Иванова /п/